Mera naam hai Barry Allen, aur main duniya ka taiz raftaar tareen insaan hoon.
Bachpan mein mainay aik naamumkin cheez se apni maa ko martay huay daikha.
Bhaago, Barry. Bhaago.
Meray baap ko unkay qatal kay jurm mein jail hogayi.
Phir aik haadsay ne mujhay naa mumkin banadiya.
duniya kay liye, main aik maamoli forensics scientist hoon,
laikin chhupkay se main apni raftaar ka istemaal karta hoon
jurm say larrnay aur apnay jaison ko dhoondnay kay liye.
Aur aik din mein apni maa kay qaatil ko dhoond loon ga.
- Maa. - Aur apnay baap ko insaaf dilaaoonga.
Main hoon The Flash.
Guzishta qist mein aap nay daikha...
Tum samajhtay kya ho apnay aap ko?
Hamari yehi baat hui thi,
ke main apni taaqat ka achhaayi kay liye istemaal karunga.
Baat hui thi ke tum doosray meta-humans ko pakarrnay mein hamari madad karogay.
Sahaafat ki itni classes kay baad, mainay aik blog shuru kardia.
Mujhay laga tha tum sahaafat parh rahi ho
science fiction writing naheen
Jitna main tumhein jaanti hoon
tumnay hamesha namumkin par yaqeen kiya hai.
Kya pata tum sahi thay uss raat kay baaray mein jab tumhaari maa mari thi.
Koi hai jo logon ko bacha raha hai.
Jald milengay, Barry.
Kitna aksar tum yeh sochti ho ke tumhaaray dost tumhaari zindagi mein kyun aaye?
Kya woh aik ittefaaq tha, ya koi mansooba, ya donon ka majmooa?
Aap ko pata hota hai ke kuch dost aapkay sath rahengay kaafi waqt kay liye.
Doosron kay baaray mein aap kuchh keh naheen saktay.
Aur phir aik dost aisa hota hai
jisko aap chaahtay hain dost say kuch zyaada bun jaye.
Laikin abhi dost say hi kaam chalana parrega.
Aur koi masla naheen hai ismain.
Meray khayal say.
Mujhay khushi hui tumnay Caitlin aur Cisco ko dawat di.
Woh achhay hain na?
Unhonay ne tumhaari jaan bachaai hai, Barry.
Isliye wo duniya kay sab say achhay log hain.
Achha hai ke tum log dost bun gaye.
Doston kay naam. Naye aur puraanay.
Ooh. Main tayyar hoon.
Dua karna meray liye.
Main tumhein buhat bura haraungi.
Zyaada ghuroor mat karo, West.
Doston? aik masla hai.
Hum sab kay saath hota hai jab iskay jaisay larkay zinda hon.
Haan woh buhat khoobsurat hai.
Uh, mera matlab tha jeenyaati tor par.
Kyunke main aik maahir-e-jeeniyaat hoon.
Ya khuda! Kya main Felicity jaisi baatein kar rahi hoon?
Main Eddie ki baat naheen kar raha.
Main iski baat kar raha hoon.
Mujhay kuch mehsoos naheen horaha.
Haan, amooman yehi hota hai jab aap buhat zyaada pi letay hain.
Naheen, sharaab ka mujh par koi asar naheen horaha.
Matlab mujhay waaqayi kuch mehsoos naheen horaha.
Yeh tumhaara hyper-metabolism hai. Mujhay aik sample chaahiye.
Main aur shots laikar aata hoon.
Qasam se mere paas khoon jama karne wali bottle yehin thi.
Tum khoon jama karne walay ozaar apnay purse mein laikar ghoomti ho?
Tumhaaray bhi apnay shauq hain.
- 14th floor mehfooz hai. - Theek hai.
Ruko aik minute.
Lock down kardo building ko!
Ruk jaao!
Meray qareeb mat aana.
Tumhein meray saath chalna hoga. Chalo.
Neechay hojao!
- Abhi bhi naheen? - Mujhay nasha naheen charrh raha.
Matlab main sirf 25 saal ka hoon,
aur meray peenay kay din khatam?
Chalo Allen. Tumhaari baari.
Aik dhamaka hua hai 8th par.
- Mujhay jaana hoga, jaan. - Theek hai.
Maaf karna doston.
Meri jitters pe subha ki shift hai.
Barry, kal miltay hain phir.
Dair hogayi hai waisay bhi, tou main...
Madad! Madad!
Koi madad karo!
Doston, aik khirrki dhonay wala girnay wala hai.
Usko pakarrnay ki koshish mat karna.
Tumhaaray paas beinteha taaqat naheen hai.
Yahan paas mein koi gaddon ki dukaan hai?
Main buhat saaray gaddon ka dher lagadoon?
Barry, yeh koi roadrunner cartoon naheen hai.
Madad! Madad!
Mujhay kitna taiz bhaagna hoga building kay upar puhanchnay kay liye?
Kitna upar jaana hai tumhein?
Jaldi karo koi tou!
Pata naheen. 50 meters, kam ya zyaada.
32.56...
- Doston, jaldi! - Madad!
Bas buhat taiz bhaago aur kuch naheen hoga tumhein.
Laikin tumhein apni simtaar ko barqaraar rakhna hoga, warna...
Warna kya?
Boom.
- Buhat khoob. - Madad!
Theek, theek, theek, theek.
Chalo chalein.
Barry? Kya mila hai tumhein?
Bombers ki amooman apni aik nishaani hoti hai.
Uljhi hui taarein, parkhchay.
Bomber ki safaayi ka pata tou tab hee chalega
jab main uska sahi se jaaiza loon ga.
Tum mujhay bomb dikhaao main koi na koi sooraakh dhoond leta hoon.
"Laikin" kya?
Haan mujhay oxidizing agent ka koi nishaan naheen mila.
Aisa hai jaisay manzil apnay aap phat gayi.
Cheezein aisayi naheen phat jaateen.
Security guard ne kaha ke bomber aik aurat thi, laal baal thay uskay.
Security cameray hata diye hongay.
Video tou nahin hai laikin shayad kuch aur miljaaye.
aik chhotay se charge se handle phaarra gaya tha.
Kya ghayab hai?
Meray khayal se aik file.
Kuch din lag jaaengay pata laganay mein kay kaunsi file.
Barry ko apna kaam karnay dete hain.
- Kya horaha hai? - Pata naheen.
Laikin woh andar aisay aaye jaisay inkay baap ki jagah hai.
Pichhlay aadhay ghantay se Singh se baat kar rahay hain.
Yeh acha naheen hosakta.
General Eiling, yeh hain detective West.
Detective.
Yeh sab kya horaha hai?
Ab army karegi uss bomb dhamakay ki tafsheesh.
Mujhay sab kuch chaahiye hoga jo aapkay paas hai.
Saboot, tasweeren, gawaahon kay interview,
aur jo kuch tum ne khud likha hai.
Main 20 saal se yeh kaam kar raha hoon aur mainay kabhi kisi aam aadmi k case mein
army ki tafsheesh naheen hotay daikhi.
woh koi aam shehri naheen hain. woh hum mein se hai.
Hamaaray paas jo bhi hai hum bhej denge.
Aapki meherbaani.
Laikin ab hum daikhenge iss case ko.
Inhein jo chaahiye dedo, Joe.
Sunliya na tumnay, Joe. Mujhay jo chaahiye mujhay dedo.
Hey, kya horaha hai?
General Eiling humein is bomb dhamakay kay case se rihaai derahay hain.
Inn aadmiyon ko sab zaroori saman dedo.
Achha.
tumhein aur S.T.A.R. Labs se kuchh aur aam shehriyon ko
isko daikhna chaahiye.
Hum daikhenge.
Kya main tumsay baat karsakta hoon, Joe?
Iris ke baaray mein hai yeh.
Hey, abbu. Aap jaldi ghar aagaye.
Tum kal raat bomb site par kya kar rahi thi?
Mat kehna ke tum wahan naheen thi. Officer Vukuvich ne tumhein daikha tha.
woh... thora paichida maamla hai.
Tum har jaaye waardaat par naheen aasakti kyunke tum Eddie ke liye fikrmand ho.
woh aik barra larrka hai, Iris.
Main wahan Eddie ko daikhne naheen gayi thi.
Main wahan streak ko daikhne gayi thi.
Streak. Hmm, kyun laikin?
Apnay blog ke liye.
Main Internet post jama kar rahi hoon
kay streak kahan kahan nazar aaya hai, aur uskay baaray mein likh rahi hoon.
Beta, streak asal naheen hai.
Hai.
Mainay usay kal raat daikha tha, abbu. Uski aankhon main aakhen daal kar.
Kuchh buhat naaqabil e yaqeen horaha hai Central city mein.
Aur main uskay baaray mein likhoongi.
Ab agar aap bura na maaein tou mujhay kaam par jaana hai.
Maafooq-ul-fitrat qisson kay baaray mein blog likhne se
zyaada paisay naheen miltay na.
Mehez aik VA file number jaantay ho bomber kay baaray mein?
C.C.P.D ko is case se hata diya hai.
Yeh karne ki taaqat kiskay paas hai?
Army ke paas. Koi general hai.
Uska naam shayad Eiling tha.
General Wade Eiling.
- Tum isay jaantay ho? - Haan, main jaanta hoon.
Kuchh dus saal pehlay, general Wade Eiling ne S.T.A.R. Labs ko kaam diya tha
fojiyon kay liye behtar gene therapies banaanay ka.
Main ismein awaam kay liye medical faaiday daikh raha tha.
General Eiling dar asl zehen khuaani ki salaahiat paida karna chaahtay thay
tafteesh kay liye.
Mainay us par kaam bund kardia jab mainay uski technique qareeb se daikhi
laikin hamari alaidgi dostaana naheen thi.
woh mera bomb hamlay par jama kiya gaya tamaam saboot legaye.
iss folder k ilaawa sab kuchh.
Khair shukkar hai VA akhir kaar naye zamanay main daakhil hogaye
aur apnay records ko digital kardia
Kaafi maalomaat chhupi hui hai.
Larki ka naam hai Bette Sans Souci,
army ke liye aik EOD specialist.
- EOD? - Bombs.
Pata hai uska?
Ruko. Yeh raha.
aik bandi hai uskay emergency contact mein.
Cameron Scott. Inglewood.
Bette Sans Souci?
Mere saath chalo.
Mujhay haath mat lagao. Baraye meherbaani.
Jo bhi tumnay pehna hua hai usay utaaro.
Jaldi.
Barry?
Kya tum mujhay sun saktay ho? Barry?
Uskay jawab na dene kay pechay zaroor koi mantaq hogi.
Barry?
Puchho mat.
Main puchhoongi. Mera suit kahan hai?
woh... Gaya.
Kya matlab, gaya?
Tumnay mere suit ke saath kiya kya?
woh phat gaya, bhai.
Main usse nikalnay mein kaamyaab hogaya uskay “kaboom” honay se pehlay.
Mera suit “kaboom” hogaya?
Bette Sans Souci ke baaray mein aik mazay ki baat.
Woh bomb laikar naheen ghoom rahi.
Usne meray suit par emblem ko chhua
aur usko bomb bana dia.
woh aik meta-human hai.
Jo dhamaka karsakti hai
haath lagnay par.
- Usne mera suit phaarr diya. - Tumharay paas teen aur hain.
Achha mere paas dou hain. Aur mujhay woh waala buhat zyaada pasand tha.
Achha aur kya pata hai humein uskay baaray mein?
Aur yeh ke woh shaitaani hai?
Hum iss larki ko dhoondenge
aur usko naali mein daalenge.
Koi bhi meri technology ko kirchi kirchi karkay bach naheen sakta...
Jab tak ke aap aisay na dikhtay ho.
Mera naheen khayal woh mujhay takleef puhanchana chahti thi.
General Eiling ki usmain dilchaspi uskay meta-human honay ki wajah se hai.
Aur usne islie hi humsay yeh case chheena.
woh naheen chaahta kisi ko pata chalay woh kya karsakti hai.
- Detective. - Doctor.
Tou... Insaani bomb.
Central City kay liye tou aik ajooba hoga.
Haan, aur general Eiling unmain se naheen
jo apna asaasa baghair kisi larai k dedein.
Humein usko unsay pehlay dhoondna hoga.
Barry? Zarah baat suno?
Tum mujhay kub batanay waalay thay
ke Iris ne streak ko daikh liya?
Mera aisa koi iraada naheen tha. Usne mujhay ghalti se daikhlia.
Hamara aik muaaeda hua tha.
Tum usko meta-humans ke baaray mein kuchh naheen pata chalnay dogay,
aur main tumhein Floyd Mayweather ki tarah peetunga naheen.
Haan, Joe, mujhay pata hai.
Aur ab woh aik blog likh rahi hai.
Main uss seh is baaray mein baat karchuka hoon.
Phir se karo. Aur behtar andaaz mein.
theek hai.
- Tumhaara matlab hai abhi? - Haan.
Theek hai.
Tumhein us banday kay baaray mein likhna band karna hoga.
- Woh asal naheen hai. - Mainay usko daikha tha, Barry.
woh aik laal suit pehenta hai, jaisay, aik uniform ya kuchh,
seenay par aik bijli kay nishaan ke saath.
Matlab, Iris, kya hogaya hai.
Tum kal raat bar main sharaab pi rahi thi.
Main nashay main naheen thi aur mujhay pata hai mainay kya daikha tha.
woh aik mask pehenta hai.
Mujhay lagta hai woh mujhay daikh kar muskuraaya tha.
Achha, pehli baat tou agar woh mask pehen raha hai
tou iska matlab hai woh nahin chaahta hoga ke logon ko uski asliat pata chalay.
Is se farq naheen parta ke woh kaun hai.
Iss se farq parrta hai ke logon ko pata chalay ke woh hai.
tumhein masla kya hai? Yeh mere liye ehm hai.
Tum mera saath kyun naheen desaktay?
Main bas... Tum nay apna naam tak naheen likha hai iss par.
Aakhir tum kitni sanjeeda hosakti ho aik gumnaam blog kay baaray mein?
Pata hai kya? Hamari poori zindagi
tum chillaatay rahe ke naa mumkin hosakta hai.
Aur ab jabkay yeh waaqai horaha hai Central City mein,
mere paas saboot hai aur tum is baaray mein jaanna naheen chaahtay.
Iski koi tuk naheen bun rahi, Barry.
Tou jab tum tayyar hojao mujhay batanay ke liye
kay asal mein ho kya raha hai phir baat karenge.
Hum general Eiling par nazar rakh rahein hain.
woh jo kehrahay hain uskay mutaabiq,
Ms. Sans Souci Inglewood mein nazar aayin theen.
Usi ilaaqay main, jahan Dr. Harold Hadley ka office hai,
woh military surgeon jisne kiye thay
kaafi surgical tareeqay aazmaae thay us par.
Tabhi woh uss folder ko dhoond rahi thi.
Eiling se pehle humein us tak puhanchna hoga.
theek hai...
- Sgt. Sans Souci. - tumhein main yaad hoon.
Achha hai. Kyunke mujhay tum yaad ho, doctor.
Mujhay yaad hai main coma se uthi thi.
Tumnay meri cheer phaarr shuru kardi thi.
Main bas tumhaari mushkil aasaan karne ki koshish kar raha tha.
Tum usko qaboo naheen kar paa rahi thi.
Tumnay kiya hai yeh mere saath. Tumnay aur Eiling ne.
- Jaao mera asaasa laikar aao. - Jee sir.
Tum theek ho?
Daikho main tumhein yahan se baahir nikaal sakta hoon.
Main yeh sab samaajhnay mein tumhaari madad karsakta hoon.
- Kaisay? - Kyunke yeh mere saath bhi hua hai.
Baraye meherbaani.
Nishaan faraar hogaya.
Jaisay jaisay dhamakay kay asraat pooray Central City mein phailay
Kaafi log us tawaanai ka shikaar hue thay
Un logon mein se aik... tum thi.
Tum Central City main thi dus maheenay pehle.
Main abhi hi Afghanistan se wapis aai thi.
Main wahan road par bomb naakara kar rahi thi
aur... mairay andar aik mawaad ghus gaya.
Mujhay dobaara yahan laaya gaya.
Kaafi maheenay guzaaray yahan sehat bhaal karnay kay liye.
aur pata chala
Main wohi cheez bun gai jisne takreeban meri jaan leli thi.
Aur Eiling ka pasandeeda lab rat.
Dark matter zaroor mil gaya hoga
us bomb maadday k saath jo tumhaaray jism kay andar tha.
Mujhay laga Eiling ne mere saath yeh kiya.
Eiling tumhaari jaisi cheez bananay kay qaabil naheen hai.
Laikin itna chalaak hai ke tumhaari qeemat usko pata hai.
Aur kisi ka pata hai jinkay saath yeh hua hai?
Hain kuchh log aur.
Laikin koi tumhaaray jaisa naheen dikhta.
maaf karna. Yeh thora ghair munasib tha.
Baraae meherbaani jaana naheen.
Mujhay lobotomy karni aati hai.
Is kay jaisa cellular structure naheen daikha mainay.
Is kay andar Nitrogen ki miqdaar buhat zyaada hai.
tumhein lagta hai hum uski madad karsaktay hain?
Is sawaal ka jawaab dene kay liye humein samajahna hoga
ke woh kaisay kaam karti hai aur yeh karne kay liye
humein usko apni cheez kartay hoye daikhna hoga.
Tum chaahtay ho woh dhamakay karay.
- Yeh hui na baat. - Yahan naheen.
- Uski haalat theek naheen hai. - Pata hai.
Mujhay pata hai tumhein pata hai.
Tou ab yeh tumhaari zindagi hai, haan?
Test karna mere jaisay logon ko?
Rokna tumhaaray jaisay logon ko.
Mainay socha naheen tha main yeh kar rahi hongi.
Darasl, Barry ke ilaawa,
tum pehli meta-human ho jisko mainay test kiya hai.
- “Meta-human”? - Yeh bas aik term hai.
Ya khuda! Kya hua?
Tumnay bataya kyun naheen ke tumhein goli lagi hai?
Woh bas mujhay choo kar guzar gayi.
Andar kuchh hai.
aik tracker.
Pipeline ko lock kardo. Bette ko yahan se nikaalo.
Main Eiling ko daikh loonga.
Harrison Wells. Urooj ko kaisay zawaal aagaya.
General.
S.T.A.R. Labs.
Yeh jagah kitni ehm hua karti thi.
Batao zara aik banda kya karta hai
itni bari naakaami kay baad?
Seekhta hai. Aagay barhta hai.
Apni qismat badalnay par dat jaata hai.
Hamesha misaalyat pasand.
- Kya chaahye tumhein Wade? - Mera asaasa kahan hai?
Mujhay naheen pata tum kya baat kar rahay ho.
Hum ne usko track kiya hai Harrison.
Usko meray hawaalay kardo issay pehle ke
tumhara yeh poora mehel tabaah ho.
Oh, Wade, Wade, Wade.
Hum duniya badal saktay thay. Tum aur main.
427 kPa's.
Uski Trauzl rating takreeban 45 hai.
Bilkul kisi plastique jaisi.
Plastique. Ha... pehli koshish!
Yeh kuchh sochay samjhay baghair hi bana diya haina?
Downrange, insurgents gaariyon mein jaal bichha rahay thay.
Poora waqt mujhay dar lagraha tha
kisi gaari ko haath laganay se.
Ab poori zindagi
main kisi insaan ko haath laganay se darungi.
Kya inhonay tumhaari madad karne ki koshish ki hai?
Haan inhonay mujhay sikhaya main kis tarah apni taaqat ka istemaal karun.
Ussay chutkaara paana naheen.
Agar woh isko palat saktay tou tum meta-human naheen hotay
Hai na?
aik dost ne mujhsay kaha ke yeh raftaar mujhay kisi wajah se mili thi.
Ke main choona gaya hoon.
Mujhay naheen pata agar mujhay is baat par yaqeen hai
laikin main hamesha sey logon ki madad karna chaahta tha.
Ab main karsakta hoon.
maaf karna. Hey, Joe.
Main daikhraha hoon ke Iris kay saath tumhaari baat kaafi kaamyaab thi.
Usne aik aur story lagai hai Streak kay baaray mein.
Joe, Mainay koshish ki thi. Waqai.
Woh ab apna naam bhi daal rahi hai, Barry.
Kya? Joe...
Meri ghalti hai. Mujhay tumhein naheen kehna chahye tha.
Main bas tumhein bataana chaahta tha.
theek hai? Bye.
Kya hua?
Iris ne aik aur post ki hai Streak kay baaray mein.
Apnay naam kay saath.
- Oh, yeh achha naheen hai. - Naheen.
Agar kisi buray meta-human ko
pata chal gaya kay usko kuchh pata hai...
Tou woh us ko nishaana bana saktay hain. Pata hai.
maaf karna, cafe bund hogaya hai.
Ya khuda! Yeh tum ho.
Iris West,
Suna hai tum meray baaray mein likhrahi ho.
Tum haqeeqat mein ho.
Mujhay... Main safai karleti hoon...
Chhat par milo.
Main tumhaari madad karoon ga.
Main chaahta hoon ke tum meray baaray mein likhna band kardo.
Buhat sey log hain jinko zaroorat hai
tumhaaray jaisay kisi ki.
Yeh jaannay ki ke tum ho.
Meray buhat sey sawaalaat hain.
Tum kahan se aae ho?
Main naheen bata sakta.
Tum kaun ho?
Yeh bhi naheen bata sakta.
Tum jo kartay ho woh kaisay karsaktay ho?
Buhat buray interview ho tum.
Tum naheen samjhogi yeh kya hai.
Mujh par bharosa karo.
Main chaahta hoon kay tum ruk jaao.
Karsakti ho aisa?
Building mein ghus kar logon ko bachana
yeh bataye baghair ke tum yeh kar rahay ho?
Main yeh shohrat paanay kay liye naheen karta.
Tou phir kis liye kartay ho?
Daikho mera aik dost hai,
aur uskay saath aik buhat buri cheez hui thi bachpan mein.
Woh hamesha sey kahaaniyaan sunata rehta tha
aik naa mumkin cheez kay baaray mein.
Aur log us par hanstay thay. Aur therapist uska jaaeza lete thay.
Aur woh tabsay apnay sawaalon kay jawaab dhoond raha hai.
Laikin ab achanak aisa lagta hai jaisay uska eemaa khatam hogaya hai.
Laikin tum... tum saboot ho k woh paagal naheen tha.
Meri madad karo meray dost ko bachanay mein.
Buhat khush qismat hai woh.
Aray, kya hua?
Kya Eiling ko pata chal gaya ke tum yahan ho?
Naheen.
Caitlin mujhay aik buri khabar dene wali thi.
Jo mawaad hai tumhaaray jism mein
woh tumhaaray saath khulyaati tor par milgaya hai
Aur jo technology chaahye tumhaaray DNA ko tornay kay liye...
woh abhi tak ijaad naheen hui.
Bette.
theek hai.
Mujhay bas kuch waqt chaahiye. Fikar mat karo.
Yaqeenan ro tou sakti hoon baghair dhamaka kiye.
- Ab kya? - Woh hamaray saath rahegi.
- Team ka hissa bun jaaegi. - Barry...
Tum logon ki madad karne ki salahiyat rakhtay ho.
Woh dhamakay karti hai.
Woh pehli meta-human hai jo sheher ko tabah karnay par naheen tuli hui.
Yeh buhat kahatrnaak hai.
Khair woh pipeline mein tou naheen jarahi.
Main yeh naheen kehraha ke woh pipeline mein jaae.
laikin agar woh S.T.A.R. Labs mein rehti hai,
tou hum sab ko khatra hai.
Kis se? Eiling se?
Eiling aik khatarnaak aadmi hai, Barry.
Hum us se dushmani karna naheen chaahtay.
Bijli girne kay baad agar main aapko naheen mila hota tou?
Yeh main bhi hosakta tha.
Bhaaga hua, kisi sey koi raabta naheen.
Tum logon ne mujhay bachaya hai.
Aur main bhi usko bachana chaahta hoon, Barry.
Hum sab chaahtay hain.
Joe. Tum yahan kya kar rahay ho?
Tumhaari maa kay muqadmay se mutaliq saamaa daikh raha hoon.
Aur kaisa chalraha hai?
Zabardast... Mainay aik insaani bomb se dosti karli hai.
jis se main nay waada kiya tha ke main uski madad karunga aur phir na karsaka.
Aur mujhay aakhir pata chal gaya Iris Streak kay baaray mein kyun likh rahi hai.
Woh yeh mere liye kar rahi hai.
Yeh saabit karne kay liye k naamumkin mumkin hai.
Yeh tumhein kaisay pata?
Streak ne us se baat ki hogi.
Barry, tumhein naheen lagta Iris tumhaari awaaz pehchaan legi?
Nahih, main apnay vocal cords kay saath yeh mazay ki cheez karsakta hoon
main unko vibrate karta hoon aur aisi awaaz aati hai.
Jaanta hoon. Mazay ki hai.
Whoa.
Khair ab tumnay yeh kardya hai.
Main usko mehfooz rakhna chaahta hoon.
tumhein pata hai aik hi tareeqa hai usko likhnay se roknay ka
k usko sach ka bata diya jaae.
Tumhaara buhat dil hai usko batanay ka.
Main usko sab kuchh batata hoon.
Sab kuchh naheen.
Kya yeh itna waazeh hai?
Usko naheen.
Laikin aap ko kubsay pata hai?
Mainay tumhein uski muhabbat mein partay daikha hai
jubsay tumhein yeh pata chala tha k muhabbat hoti kya hai.
Aur main saalon se tumhaaray usko batanay ka intaizaar kar raha hoon.
Laikin tumnay naheen bataya.
Lagta hai main kaafi sust tha.
Ab woh khush hai kisi aur kay saath tou...
Jab qudrat ko kuchh karna hota hai na,
phir chaahay woh kisi aadmi ko bark raftaar deni ho
ya do logon ko milaana ho
tou woh koi na koi raasta nikaal leti hai.
Aur mujhay ghar jaana hai.
Shukriya.
Cisco?
Woh ghar chala gaya.
Mujhay lagta hai hamara Cisco tumhein pasand karne laga hai.
Pata naheen ab main pasand karne kay qaabil bhi hoon.
Badlaao mushkil hota hai.
Jis haadsay ne tumhein badla usi ne mujhay is kursi par bithaya hai.
maaf karna. Mujhay naheen pata tha.
Main tum se hamdardi lene kay liye yeh kahaani naheen suna raha.
Magar iska maqsad kuchh aur hai.
Aur woh kya hai?
Laikin main kuchh bhi karunga woh paanay kay liye jo mainay khoya hai.
- Aur tum bhi. - Haan.
Bas yeh naheen pata kaisay.
Tum fauji apnay aap ko sheep dogs kehtay ho.
Haina?
Khush aur normal jab tak koi hamaaray jhund par hamla naheen karta.
Har woh acha shakhs jo uss raat badla tha
tumhaaray jaisay log, Barry Allen jaisay log,
yeh sab log tumhaara jhund hain, Bette.
Aur general Eiling is jhund par hamla karna kabhi naheen chorein ge.
Aur woh hamesha apnay shikaar mein kaamyaab hota hai.
laikin agar tum usay rok do...
tumhein apni zimmedaari pata hai, sergeant.
Eiling ko maardo.
Aik aakhri mission. Aur phir tum ghar jaao.
Bette kahan hai?
- Woh chali gayi. - Kya matlab?
- Kahan gayi woh? - Bataaya naheen.
Woh aakhir kahan jaa sakti hai?
- Jaao, jaao! - Jaao, jaao!
Mujh par.
Main surrender karne kay liye tayyaar hoon.
Mujhay bharosa naheen.
Tumhein lagta hai tum mujhay bewaqoof bana sakti ho?
Naheen.
Haar maan jaao sipaahi.
Military par nazar rakh raha hoon main.
Lagta hai woh waterfront gaye hain
Bette say milnay kay liye.
Woh surrender kar rahi hai.
Woh surrender naheen kar rahi hai.
Kaash woh uskay paas waqt par puhanch jaaye.
Poori duniya mein log mansoobay bana rahay hain hamaaray mulk ko tabah karne kay.
Humaari zindagi khatam karne kay.
Nidar sipaahi marein ge uss laraai mein,
laikin aisa hona zaroori naheen hai.
Tumhaari wajah se humari jeet hosakti thi.
Main duniya ko aik mehfooz jagah banaana chaahti thi.
Aur woh tab hoga jab tum uss mein naheen hogay.
Bacho!
Tum yahan kya kar rahay ho?
Aik sipaahi honay ka matlab yeh naheen hai ke tum aik qaatil ho.
Aur ab qaatil bano naheen.
Maaf karna. Main ne usay daikha naheen.
Tumhaari ghalti naheen hai.
Mujhay khushi hai tum ne mujhay rok diya.
Main tumhein S.T.A.R. Labs waapis laikar jaaon ga.
Barry, Dr. Wells. Woh... woh...
Aik masla hogaya hai.
Bette theek hai?
Nahin. Eiling ne usko maar daala.
Woh chamak rahi hai. Woh phatnay waali hai.
Ya khuda, itni bari cheez ka phatna...
Tabah kun hoga.
Barry, tumhein usay sheher se duur laikar jaana hoga.
Laikin waqt naheen hai.
Kya main paani par bhaag sakta hoon?
Main ne itni raftaar banaa li thi ke main building par charh gaya tha.
Paani par bhaagnay kay liye mujhay kitna taiz bhaagna hoga?
Tumhaaray wazan kay mutaabiq...
450 pound taaqat fi qadam...
syaal ki kitni rukaawat hogi...
Takreeban 650 miles fi ghanta.
Tumhein dhamaakay se taiz bhaagna hoga warna tum bhi mar jaaogay.
Kuch naheen hua hai.
Military mehez paani kay andar hathyaar test kar rahi thi.
Ghabraanay ki koi zaroorat naheen hai.
Central City mehfooz hai. Main aap ko guarantee deta hoon.
Uss ne Bette ko mere saamnay maar daala.
Aur hum isko kuch naheen karsaktay.
Taaqatwar aadmi nataej se bhaag saktay hain.
- Tum theek ho? - Haan.
Tum paani par chal saktay ho.
Tum tou baray azeem logon mein shumaar horahay ho.
Agar tum kapray dhonay aaye ho tou main pehle se hi dho rahi hoon.
Naheen. Main baat karne aaya hoon.
Main aik muqadmay par kaam kar raha tha.
Aik aisi shakhs jis se main samajhta tha main dosti kar sakta hoon.
Laikin woh mar gayi.
Barry, maaf karna.
Main usay itnay achhay se naheen jaanta tha.
Laikin phir bhi takleef horahi hai.
Aur jitna mujhay abhi bura lagraha hai,
Mujhay pata hai kitni takleef hoti hai jab kisi apnay ko khotay hain.
Iris... Is baaray mein likhna, apnay naam se woh bhi,
yeh buhat khatarnaak hai.
Tou main tum say aakhri baar keh raha hoon, khuda kay liye, ruk jaao.
Aur main tum say aakhri baar poochh rahi hoon
ke tumhaaray saath chal kya raha hai.
Sirf mujhay hi kyun is sab mein dilchaspi hai?
Meri family kay saath jo kuch hua...
Main ab aakhir kaar sab bhoolne ki koshish kar raha hoon.
Aur main tum se bhi yehi karnay ko keh raha hoon.
Yeh zaroor shuru aisay hua hoga
laikin yeh ab uss se kayi zyaada hai mere liye.
Yeh streak jo bhi hai, jahan se bhi aaya hai,
main naheen rukungi jab tak poori duniya ko uss par yaqeen na aa jaaye.
Shaayad humein kuch waqt kay liye milna naheen chaahiye.
Haan.
Aik aur club soda milega?
Hey.
Hey, tum log yahan kya kar rahay ho?
Hum ne socha humein Bette ki yaad mein peena chaahye.
Mujh par kaam naheen karta yaad hai?
Barry Allen, tumhein tou pata hona chaahiye ke kuch bhi naamumkin naheen hai.
Main nay aik buhat taiz sharaab banaayi hai.
Yeh takreeban 500 tak bardaasht karsakta hai.
Mere khayal se agar kisi ko peenay ki zaroorat hai tou woh tum ho.
Tou Bette kay naam.
Bette.
Waah, oh.
Yeh tou buhat jaldi charh gayi.
Tumhein charh gayi?
Haan. Haan. Mujhay bilkul charh gai hai.
Waah. Waah, yeh tou bari achi cheez hai.
Aur khatam.
Taameerati kaam jaari hai.
Jis insaan ki poori zindagi aik muamma rahi ho
laikin aik yeh baat mujhay samajh naheen aati
kyun kuch log humaari zindagi mein aatay hain.
Kyun chalay jaatay hain
aur kuch aap ki zindagi ka hissa ban jaatay hain.
Kuch dostiyaan lagta hai zindagi bhar chaleingi.
- Hey, beta. - Hey.
Fridge mein khaana para hai...
Acha, shukriya.
Tumhaaray blog kay baaray mein...
Mujhay iss baaray mein baat naheen karni, theek hai?
Aur kuch buhat jald khatam hojaati hain.
Har dosti poori zindagi naheen rehti.
Jo hamesha kay liye reh jata hai woh hai dard.
Main tumhaaray baaray mein ghalat tha, Harrison.
Tum abhi bhi aik haath aagay ho.
Apnay paaun ka istemaal kiye baghair yeh sab karna. Qaabil-e-taareef.
Mujhay naheen pata tum kis baaray mein baat kar rahay ho, Wade.
Aik larki jo sirf haath laga kar maamooli cheezon ko bomb mein tabdeel karsakti hai.
Aaj main ne aisa aadmi daikha jo palak jhapaknay se taiz bhaag sakta hai.
Ghair maamooli.
Jis raat tumhaara particle accelerator mara tha
uss raat naamumkin paida hua tha.
Mere khayal se humein phir se saath kaam shuru karna chaahiye, Harrison.
Mera khayal hai tumhein jaana chaahiye.
Main minutes mein foj khari karsakta hoon yahan.
Tumhein pata hai main media ko aik jhatkay mein yahan bula sakta hoon.
Yaqeen karo mera, general, main buhat khushi khushi gawaahi dunga
ke unn hewaani dhandon mein tumhaara kitna haath tha.
Aik dhamki aur, aur main khatam kardoon ga tumhein, general.
Aur main tumhaaray mustaqbil ki baat naheen kar raha.
Mujhay tumhaara raaz pata chal gaya hai, Wells.
Duniya ko bhi jald hi pata lag jayega.
Yehi sab haasil karnay kay liye hum kaam kar rahay thay.
Hum donon ka maqsad aik jaisa hoga laikin tareeqa aik jaisa naheen hai.
Main is project ko shuru honay se pehlay khatam honay naheen dunga.
Aur jab tak ke woh meri nigraani mein hai,
Main uskay saath is tarah ki zyaadti naheen honay doon ga.
Ab bas.
Bas. General.
Dafa ho yahan se.
Hey.
Sab theek hai.
Sab theek hai, beta.
Sab theek hai.
Woh gaya.
Tum fikar mat karo.
Main ne kuch aur socha hua hai tumhaaray liye.